Einu sinni var manninum skipt upp í líkama , sál og anda . Nú er andinn horfinn . Eftir stendur líkami og sál . Ef talað er um heilbrigt líf er talað um að vera heilbrigður á líkama og sál . En ég sakna andans . Hét andinn ekki pneuma hjá Grikkjunum ? Þá var hann til . „ Atvinnuleysið er ágætt , “ er fyrirsögn í dagblaði höfð eftir Ólafi Jóhanni Ólafssyni sem fram að þessu hefur afrekað að vinna fullt starf hjá amerísku fyrirtæki í New York og þar að auki skrifa skáldsögur . Þetta er ótrúleg afköst þykja mér . En skáldabróðir hans tekur sér það leyfi að hnýta í Ólaf fyrir að nota þessa lýsingu á núverandi stöðu sinni á vinnumarkaðinum ; að skrifa bara bækur . „ Þegar saman koma milljónamæringur og skáld í einni og sömu persónunni má alltaf búast við ódauðlegum tilsvörum . “ segir skáldabróðirinn hæðnislega um yfirskrift viðtalsins . Eins og hann viti ekki að fyrirsögnin er tekin úr samhengi og að Ólafur Jóhann tali í hálfkæringi um stöðu sína sem rithöfundar í fullu starfi . En þar sem Ólafur Jóhann hefur unnið sér inn milljónir með dugnaði sínum og gáfum er í lagi að sparka aðeins í hann . Smálegt þykir mér . Æ , hvað er ég að æsa mig yfir þessu . Mér kemur þetta bara ekkert við . Ég gleymdi mér í skyndipirringi . Mér leiðist öfund og hælbítar fara í taugarnar á mér . Bókmenntamoli . Eignaðist Henrik Ibsen barn þegar hann var 15 ára með 14 ára gamalli stúlku ? Um þetta deila Norðmenn um þessar mundir . En þessu er haldið fram í nýútkominni ævisögu skáldsins .